Les Biblioteques Municipals de Burjassot, presents en el VIII Congrés Nacional de Biblioteques Públiques a Toledo
2025-07-24

Els pròxims 16 i 17 de novembre se celebrarà, en la ciutat de Toledo, el VIII Congrés Nacional de Biblioteques Públiques, un esdeveniment cultural de gran importància en el qual estaran presents les Biblioteques Municipals de Burjassot. La tècnic encarregada d’aquest servei municipal de l’Ajuntament de Burjassot, ja s’ha desplaçat fins a la citada localitat per a prendre bona nota de tot el que en el Congrés es plantege.

El contingut del Congrés girarà entorn d’aquests dos blocs temàtics: d’una banda, l’espai físic de la biblioteca, tenint en compte les noves necessitats dels usuaris i de quins serveis s’estan introduint en les diferents biblioteques per a cobrir-les, davant el canvi de paradigma dins del seu àmbit professional.

El segon bloc, fa referència a l’espai virtual en la biblioteca pública. En el mateix, es discutirà què es fa i què es pot fer en aquest àmbit, amb especial atenció a qüestions com la reutilització de la informació en biblioteques, com les xarxes socials estan transformant la interacció i comunicació amb els usuaris, serveis basats en continguts digitals locals o generats entorn del préstec digital en biblioteques, serveis prestats a través de dispositius mòbils, etc.

Una oportunitat única per a Burjassot d’estar al dia de totes les novetats en matèria de biblioteques i per a prendre bona nota de les novetats i accions que es podran realitzar en un futur en un dels serveis municipals millor valorats per les veïnes i els veïns del municipi.